钦定古今图书集成/明伦汇编/氏族典/第530卷 > 郭忠恕
## 钦定古今图书集成/明伦汇编/氏族典/第530卷 > 郭忠恕

按《宋史郭忠恕传》：“忠恕字恕先，河南洛阳人。七岁能
诵书属文，举童子及第，尤工篆籀。周广顺中，召为宗
正丞，改《周易》博士。建隆初被酒，坐贬乾州司户参军，
流落不复求仕进，多游岐雍京洛间，纵酒跅弛，逢人
无贵贱，辄呼苗有佳山水，即淹留浃旬不能去，或逾
月不食。盛暑暴露日中体不沾汗，穷冬凿河冰而浴”
其傍，凌澌消释，人皆异之。尤善画，所图屋室重复之
状，颇极精妙。太宗即位，召赴阙，授国子监主簿。益使
酒肆言谤讟时擅鬻官物，取其直。诏减死决杖，流登
州，时太平兴国二年。行至齐州临邑，谓部送吏曰：“我
今逝矣。”因培地为穴，度可容其面，俯窥焉，而卒槁葬
于道侧。后累月，故人取其尸，将改葬之。其体甚轻，空
空然若蝉蜕。